Jabarkan Budaya dari Malaysia dalam bahasa melayu

Kaum bumiputera bukan Melayu terbesar di Malaysia ialah kaum Iban dari Sarawak, yang seramai 1,390,000 orang, diikuti kaum Bidayuh yang seramai 170,000 orang. Kaum peribumi terbesar di Sabah pula ialah Kadazan yang kebanyakannya beragama Kristian dan mengusahakan sawah padi. Di Semenanjung ada 140,000 orang asli yang terdiri daripada pelbagai kelompok etnik. Kebanyakan puak minoriti ini, baik di Semenanjung mahupun di Borneo, mengikut tradisi pemburu-pengumpul yang berpindah-randah. Tanah pusaka dan tempat berburu mereka berkurangan akibat tuntutan kerajaan yang memaksa mereka ke tanah yang kurang subur.

Malaysia diduduki oleh sebuah masyarakat Cina seramai 6 juta orang yang beberapa ialah keturunan para penghijrah dari China Selatan pada abad ke-18 dan ke-19 kerana tertarik oleh peluang lumayan melombong emas di Tanah Melayu, di samping melarikan diri daripada peperangan dan ketaktentuan politik di negara asal mereka. Sebilangan orang Cina berkahwin dengan orang Melayu dan berasimilasi dengan budaya Melayu sejak zaman Kesultanan Melayu Melaka, membentuk masyarakat Baba dan Nyonya. Beberapa di masyarakat India di Malaysia merupakan keturunan penghijrah India yang bekerja sebagai pedagang, guru atau dipaksa oleh penjajah British untuk mengusahakan dusun.

Sebilangan rakyat Malaysia berketurunan kaukasia dan bertutur dalam bahasa kriol, seperti Kristang (terbitan bahasa Portugis), dan Zamboangueño Chavacano (terbitan bahasa Sepanyol). Terdapat beberapa kaum minoriti lain di Malaysia termasuk orang Siam, Burma, Cham dan Khmer.